**Medicinska škola Osijek, Vukovarska 209, Osijek**

**Referentni broj projekta: 2023-1-HR01-KA122-VET-000143664**

**Naziv projekta: Medskos- Učenje kroz međunarodno iskustvo**

**Osijek, 17. studenoga 2023.**

***POZIV UČENICIMA ZA PRIJAVU SUDJELOVANJA U PROJEKTU***

**MEDSKOS - UČENJE KROZ MEĐUNARODNO ISKUSTVO**

U sklopu projekta Medskos- Učenje kroz međunarodno iskustvo odobrena je mobilnost 28 učenika 3., 4. i 5. razreda u smjerovima medicinska sestra opće njege/medicinski tehničar opće njege, fizioterapeutski tehničar/fizioterapeutska tehničarka i laboratorijski tehničar/laboratorijska tehničarka. Mobilnosti će se odvijati tijekom siječnja/ožujka 2024. godine.

**Financiranje sudjelovanja na mobilnosti:**

Sudjelovanje na mobilnosti **sufinancirano je sredstvima programa Europske unije Erasmus+.** Sudionicima mobilnosti bit će pokriveni troškovi putovanja i životni troškovi za vrijeme trajanja mobilnosti.

Mobilnost u Portugalu (Braga, 22.1.- 3.2.2023.), obuhvatiti će 7 učenika smjera medicinska sestra opće njege/medicinski tehničar opće njege, 7 učenika smjera fizioterapeutski tehničar/fizioterapeutska tehničarka i 4 učenika laboratorijski tehničar/laboratorijska tehničarka. Mobilnost će trajati 2 tjedna. Planiran broj nastavnika u pratnji je tri. Za navedenu mobilnost mogu se prijaviti:

* 3., 4. i 5. razredi smjera medicinska sestra opće njege/medicinski tehničar opće njege
* 3. i 4. razredi smjera fizioterapeutski tehničar/fizioterapeutska tehničarka
* 3. razred smjera laboratorijski tehničar/laboratorijska tehničarka.

Za mobilnost u Češkoj (Liberec, 18.-30.3.2023.) planiran broj je 10 učenika smjera medicinska sestra opće njege/medicinski tehničar opće njege. Planiran broj nastavnika u pratnji je dva. Za navedenu mobilnost mogu se prijaviti:

* 3., 4. i 5. razredi prethodno navedenog smjera.

Zadatak nastavnika kao pratitelja je da se pobrinu da učenici izvršavaju svoje obaveze propisane projektom te da im pruže podršku i potporu uz nadzor.

Učenici na prijavnom obrascu odabiru za koju se mobilnost prijavljuju (Portugal ili Češka). Moguća je prijava i na obje mobilnosti, ali je u tom slučaju potrebno zabilježiti koja mobilnost se smatra prioritetom budući da učenik može biti odabran samo za sudjelovanje u jednoj mobilnosti. Također, ukoliko se učenik prijavljuje na obje mobilnosti mora za svaku priložiti suglasnost roditelja.

**Uvjeti prijave za sudjelovanje:**

• učenik Medicinske škole Osijek

• dobrovoljna prijava na natječaj

• predana dokumentacija do **27.11.2023. do 10 sati**

• suglasnost roditelja/skrbnika

**Dokumentacija za prijavu:**

• ispunjen obrazac za prijavu (u prilogu)

• preslika svjedodžbe prethodno završenog razreda

• preslika svjedodžbe na kojoj je vidljiva ocjena stranog jezika prethodnog razreda

• preslika svjedodžbe na kojoj je vidljiva ocjena traženog stručnog predmeta

* medicinska sestra opće njege/medicinski tehničar opće njege- Zdravstvena njega opća
* fizioterapeutski tehničar/fizioterapeutska tehničarka- Masaža
* laboratorijski tehničar/laboratorijska- Analitička kemija vježbe

• motivacijsko pismo

• životopis (Europass)

• potpisana suglasnost roditelja/skrbnika s upisanom šifrom učenika (u prilogu)

• suglasnost o upotrebi osobnih podataka (u prilogu)

**Dodatni bodovi:**

• popis svih aktivnosti, projekata i/ili natjecanja u kojima je učenik/ca sudjelovao/la i rezultata

koje je postigao/la (za natjecanja)

• potvrda/ izjava o slabijem ekonomskom položaju obitelji učenika

* ako su učeniku jedan ili oba roditelja nezaposleni, treba predati potvrdu o vođenju u evidenciji

nezaposlenih osoba, koju mogu zatražiti uz predočenje osobne iskaznice u ispostavi Hrvatskog

zavoda za zapošljavanje

* potvrdu o godišnjim primanjima roditelja možete izvaditi u poreznoj upravi ili putem sustava

e-građanin

* ukoliko članovi obitelji učenika ostvaruju prava iz socijalne skrbi treba predati potvrdu iz

evidencije Centra za socijalnu skrb

* učenici iz izoliranih ili ruralnih mjesta
* djeca samohranih roditelja
* potvrde koje se već nalaze u školi nije potrebno ponovo dostavljati, samo pri prijavi navesti o

kojim poteškoćama se radi

**Obveze i dužnosti učenika koji će sudjelovati u mobilnosti:**

• redovito pohađanje svih pripremnih i organizacijskih aktivnosti

• redovito pohađanje stručne prakse tijekom mobilnosti

• uvažavanje i poštivanje ostalih sudionika mobilnosti i djelatnika Škole koji će biti u pratnji

učenicima, uzorno ponašanje

• redovito vođenje Dnevnika rada

• održavanje dnevnih evaluacijskih sastanaka tijekom mobilnosti

• učenici neće konzumirati alkoholna pića i neprimjereno se ponašati za vrijeme mobilnosti

• poštivati će Etički kodeks medicinskih sestara u radu s pacijentima

• u slučaju nekih problema, obavezno će se posavjetovati s osobama u pratnji

• sudjelovanje u izradi materijala za diseminaciju i promocije škole i projekta

Sudionici mobilnosti i roditelji/skrbnici će prije provedbe mobilnosti sa Medicinskom školom Osijek potpisati ugovor o dodjeli financijske potpore te ostale dokumente potrebne za kvalitetnu provedbu stručne prakse u inozemstvu (sporazum o učenju, dokument obaveze kvalitete). Učenik se obvezuje pridržavati Sporazuma o učenju.

**Način bodovanja prijava:**

• opći uspjeh prethodnog razreda (2-5 bodova)

• ocjena stranog jezika prethodnog razreda (2-5 bodova)

• ocjena strukovnog predmeta (2-5 bodova)

* medicinska sestra opće njege/medicinski tehničar opće njege- Zdravstvena njega opća
* fizioterapeutski tehničar/fizioterapeutska tehničarka- Masaža
* laboratorijski tehničar/laboratorijska- Analitička kemija vježbe

• motivacijsko pismo (1-5 bodova)

• životopis (1-5 bodova)

• sudjelovanje na natjecanjima (1-8 bodova)

• volontiranje, sudjelovanje u projektima (1 bod po godini volontiranja, 1 bod po projektu)

• nepovoljan ekonomski položaj (1-2 boda)

• izrečena pedagoška mjera u prethodnom razredu ( opomena- 2 negativna boda, ukor – 5

(negativnih bodova, opomena pred isključenje – učenik/ca ne može sudjelovati

• u slučaju istog broja bodova, prednost će imati učenici s većim iskustvom sudjelovanja u

aktivnostima, projektima i natjecanjima

\*Učenik je dužan za svaku stavku priložiti odgovarajuće dokumente.

Odabir učenika izvršiti će se prema bodovima navedenim u dokumentu **Kriteriju odabira**, a izvršiti će ga povjerenstvo u sastavu:

* Martina Tot Vesić
* Mirna Ilakovac
* Ivana Marček
* Zdenka Omrčen
* Marko Maceković

**Postupak prijave:**

Učenici natječajnu dokumentaciju trebaju predati najkasnije do 27.11.2023. (do 10 sati) kod psihologinje i pedagoginje u ured (na kovertu napisati ime, prezime i razred). Također, potrebno je poslati natječajnu dokumentaciju i na službeni mail projekta [*projekt.medskos@gmail.com*](mailto:projekt.medskos@gmail.com) (dokumente skenirati, a pod predmet upisati smjer koji učenik pohađa).

Privremeni rezultati biti će objavljeni pod šiframa učenika na mrežnim stranicama Škole i oglasnoj ploči do 28.11.2023.

Uvid u natječajnu dokumentaciju i dobivanje pojašnjenja na ostvarene rezultate i bodovanje može se izvršiti u roku od 7 dana od objave rezultata u kabinetu projektne koordinatorice.

Učenici će imati rok za prigovore i žalbe na objavljene rezultate u terminu koji će biti objavljen naknadno. Žalba se može uputiti pisanim putem u uredu ravnateljice ili na službeni mail projekta *projekt.medskos@gmail.com*. Žalbu ulaže učenik na vlastite bodove.

Konačnu rang ljestvicu kao i odluku o sudionicima mobilnosti donijet će projektni tim uz suglasnost ravnateljice škole te će rezultate objaviti na mrežnim stranicama Škole i oglasnoj ploči nakon proteka roka za žalbu.

Nakon odabira učenika, sudionici mobilnosti, odnosno njihovi roditelji/skrbnici, sklapaju sa školom ugovor kojim se obvezuju na izvršavanje svojih obaveza kako ne bi morali vraćati sredstva utrošena na mobilnost.

Podaci navedeni u Prijavnom obrascu će se provjeravati i svaki krivo upisani podatak će značiti i diskvalifikaciju učenika.

Sudjelovanje na pripremnim aktivnostima je OBAVEZNO! Priznaju se samo ispričnice u slučaju bolesti uz obaveznu liječničku potvrdu i opravdanje dolaskom roditelja.

Svi prikupljeni osobni podaci iz prijavne dokumentacije koristit će se isključivo u svrhu provođenja natječajnog postupka i neće se ni u kom trenutku ustupati trećim stranama.

**Napomena:**

Za svaku mobilnost i za svaki smjer će se odabrati 3 učenika koji će biti na rezervnoj listi. Tim učenicima se savjetuje da pohađaju sve pripremne aktivnosti kako bi se, u slučaju odustajanja nekog od odabranih učenika, mogli uključiti u projekt.

Povjerenstvo zadržava pravo zabrane sudjelovanja u projektu ukoliko izabrani učenici/učenika ne sudjeluju u pripremnim aktivnostima iz neopravdanih razloga ili im je tijekom trajanja projekta izrečena bilo koja pedagoška mjera. U takvoj će se situaciji pozvati učenik koji je sljedeći na listi po broju bodova

Za sve dodatne informacije možete se obratiti projektnom timu u školi ili poslati upit na mail projekta projekt.medskos@gmail.com .